CELEX: 32011R1231
Language: bg
Date: 2011-11-16 00:00:00
Title: Регламент (ЕС) № 1231/2011 на Европейския парламент и на Съвета от 16 ноември 2011 година за изменение на Регламент (ЕО) № 378/2007 на Съвета по отношение на правилата за прилагане на доброволна модулация на преките плащания в рамките на общата селскостопанска политика

8.12.2011   
            
            
               BG
            
            
               Официален вестник на Европейския съюз
            
            
               L 326/24
            
         РЕГЛАМЕНТ (ЕС) № 1231/2011 НА ЕВРОПЕЙСКИЯ ПАРЛАМЕНТ И НА СЪВЕТА
   от 16 ноември 2011 година
   за изменение на Регламент (ЕО) № 378/2007 на Съвета по отношение на правилата за прилагане на доброволна модулация на преките плащания в рамките на общата селскостопанска политика
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 43, параграф 2 от него,
   като взеха предвид предложението на Европейската комисия,
   след предаване на проекта на законодателен акт на националните парламенти,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:
   
               (1)
            
            
               С Регламент (ЕО) № 378/2007 на Съвета от 27 март 2007 г. за утвърждаване на правила за доброволна модулация на преки плащания, предвидена в Регламент (ЕО) № 1782/2003 за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (3) на Комисията се предоставят правомощия с цел прилагане на някои от разпоредбите на посочения регламент.
            
         
               (2)
            
            
               С влизането в сила на Договора от Лисабон е необходимо правомощията, предоставени на Комисията с Регламент (ЕО) № 378/2007, да се приведат в съответствие с членове 290 и 291 от Договора за функционирането на Европейския съюз.
            
         
               (3)
            
            
               За да се гарантират еднакви условия за прилагането на Регламент (ЕО) № 378/2007 в съответните държави-членки, на Комисията следва да бъдат предоставени изпълнителни правомощия.
            
         
               (4)
            
            
               Изпълнителните правомощия, свързани с приемането на специални разпоредби за включването на доброволната модулация в програмите за развитие на селските райони, както и за финансовото управление на доброволната модулация, следва да се упражняват в съответствие с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (4).
            
         
               (5)
            
            
               Комисията следва, посредством актове за изпълнение и, предвид техния особен характер, без да прилага Регламент (ЕС) № 182/2011, да определи нетните суми, произтичащи от прилагането на доброволната модулация.
            
         
               (6)
            
            
               Следователно Регламент (ЕО) № 378/2007 следва да бъде съответно изменен,
            
         ПРИЕХА НАСТОЯЩИЯ РЕГЛАМЕНТ:
   Член 1
   Регламент (ЕО) № 378/2007 се изменя, както следва:
   
               1.
            
            
               В член 4, параграф 1 уводната част се заменя със следното:
               „1.   Нетните суми, получени в резултат на прилагането на доброволната модулация, се определят от Комисията посредством актове за изпълнение, без да се прилага член 6а, въз основа на:“.
            
         
               2.
            
            
               Член 6 се заменя със следното:
               „Член 6
               1.   Комисията посредством актове за изпълнение приема специални разпоредби за включването на доброволната модулация в планирането на развитието на селските райони. Тези актове за изпълнение се приемат в съответствие с процедурата по разглеждане, посочена в член 6а, параграф 1.
               2.   Комисията посредством актове за изпълнение приема специални разпоредби за финансовото управление на доброволната модулация. Тези актове за изпълнение се приемат в съответствие с процедурата по разглеждане, посочена в член 6а, параграф 2.“;
            
         
               3.
            
            
               Добавя се следният член:
               „Член 6а
               1.   Комисията се подпомага от Комитета за развитие на селските райони, създаден с Регламент (ЕО) № 1698/2005. Този комитет е комитет по смисъла на Регламент (ЕС) № 182/2011 (5).
               При позоваване на настоящия параграф се прилага член 5 от Регламент (ЕС) № 182/2011.
               2.   Комисията се подпомага от Комитета по земеделските фондове, създаден с Регламент (ЕО) № 1290/2005. Този комитет е комитет по смисъла на Регламент (ЕС) № 182/2011.
               При позоваване на настоящия параграф се прилага член 5 от Регламент (ЕС) № 182/2011.
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Страсбург на 16 ноември 2011 година.
      
         
            За Европейския парламент
         
         
            Председател
         
         J. BUZEK
      
      
         
            За Съвета
         
         
            Председател
         
         W. SZCZUKA
      
   
   
      (1)  ОВ C 132, 3.5.2011 г., стр. 87.
   
      (2)  Позиция на Европейския парламент от 13 септември 2011 г. … (все още непубликувана в Официален вестник) и решение на Съвета от 20 октомври 2011 г.
   
      (3)  ОВ L 95, 5.4.2007 г., стр. 1.
   
      (4)  ОВ L 55, 28.2.2011 г., стр. 13.
   
      (5)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).“